अन्ना के स्वास्थ्य के लेकर डॉक्टर चिंतित  
डॉ नरेश त्रेहन ने कहा कि हमने आज सुबह उनकी जांच की। रक्तचाप और हृदय गति में स्थिरता है। उन्होंने छह लीटर पानी पीया और कीटोन का स्तर घट गया है।
डॉक्टरों ने गुरुवार को कहा कि वे अन्ना हजारे के स्वास्थ्य को लेकर चिंतित हैं, जिनका अनशन 10वें दिन में प्रवेश कर गया। डॉ नरेश त्रेहन ने संवाददाताओं को बताया, हमने आज सुबह उनकी जांच की। रक्तचाप और हृदय गति में स्थिरता है। उन्होंने आराम किया है। उन्होंने छह लीटर पानी पीया और कीटोन का स्तर घट गया है।  त्रेहन ने कहा कि यह चिंता का विषय है कि अन्ना पिछले 10 दिन से अनशन पर हैं और उन्होंने कुछ भी नहीं खाया है। उन्होंने कहा, इसका उनके शरीर पर असर पड़ेगा...अब तक वह 10 दिन पहले ही गुजार चुके हैं और उनकी हालत स्थिर है। हम 24 घंटे उनके स्वास्थ्य पर नजर रखे हुए हैं। त्रेहन ने कहा कि डॉक्टर हर दो घंटे में अन्ना के स्वास्थ्य की जांच कर रहे हैं।